B4-0222, 0258, 0272, 0280, 0293 και 0298/95

Ψήφισμα σχετικά με την κατάσταση στη Μέση Ανατολή

Το Ευρωπαϊκό Κοινοβούλιο,

- υπενθυμίζοντας τα παλαιότερα ψηφίσματά του για την ειρηνευτική διαδικασία στη Μέση Ανατολή,

Α. υπενθυμίζοντας ότι καταδικάζει αταλάντευτα κάθε τρομοκρατική ενέργεια,

Β. βαθειά συγκλονισμένο από τον αριθμό και το είδος των τρομοκρατικών επιθέσεων που σημειώθηκαν από την υπογραφή της Δήλωσης αρχών ανάμεσα στο Ισραήλ και την ΟΑΠ στις 13 Σεπτεμβρίου 1993, βάζοντας τα θεμέλια της ειρηνευτικής διεργασίας στη Μέση Ανατολή,

Γ. θεωρώντας ότι τα περιστατικά αυτά έχουν αποκλειστικό σκοπό να παρεμποδίσουν την καλή διεξαγωγή της ειρηνευτικής διεργασίας και έτσι την επαναφορά της περιοχής σε μια κατάσταση μόνιμου υπολανθάνοντος πολέμου,

Δ. εκφράζοντας τον αποτροπιασμό του για τη βομβιστική επίθεση στην Νετάνυα στις 22 Ιανουαρίου 1995 που προκάλεσε τον θάνατο 21 ισραηλινών, και διεπράχθη όπως και οι πιο πρόσφατες τρομοκρατικές επιθέσεις από κομμάντος αυτοκτονίας, ενέργειες που προκάλεσαν πολυάριθμα θύματα στον ισραηλινό πληθυσμό,

Ε. ανησυχώντας για την αύξηση των βιαιοτήτων στο Ισραήλ και στα Κατεχόμενα Εδάφη και συγκεκριμένα για το θάνατο των τριών παλαιστινίων αστυνομικών που σκοτώθηκαν από τις ένοπλες ισραηλινές δυνάμεις στις 2 Ιανουαρίου 1995, το γεγονός ότι 4 παλαιστίνιοι είχαν σκοτωθεί στις 4 Ιανουαρίου 1995 καθώς επίσης 2 ισραηλινοί πολίτες στις 8 Ιανουαρίου 1995 κοντά στο Ραμαλάχ,

ΣΤ. ανησυχώντας για το γεγονός ότι, από τότε που υπεγράφη η Δήλωση Αρχών, ο αριθμός των ισραηλινών εποίκων αυξάνει συνεχώς και συνεχίστηκε η άνεγερση νέων κατασκευών στις σημερινές εγκαταστάσεις, συνοδευόμενες από δημεύσεις γης, στοιχεία που τρέφουν τον παλαιστινιακό εξτρεμισμό,

Ζ. υπογραμμίζοντας την ανάγκη για καθολική ειρήνη στη Μέση Ανατολή,

1. καταδικάζει και πάλι, με τον κατηγορηματικότερο τρόπο κάθε μορφή τρομοκρατικής επίθεσης καθώς και τους υποκινητές της: την Hamas και την ισλαμική Djihad, και καταδικάζει αποφασιστικά την απόπειρα στη Νετάνια εκφράζοντας τα συλληπητήριά του στις οικογένειες των θυμάτων[semigr ]

2. εκτιμά ότι η απαγόρευση εγκατάστασης νέων οικισμών δεν αρκεί και καλεί τις ισραηλινές αρχές να εμποδίσουν κάθε δήμευση γαιών και τις δραστηριότητες εποικισμού στα Κατεχόμενα Εδάφη, διότι αυτές προκαλούν εντάσεις και συνιστούν μείζον εμπόδιο στην ειρηνευτική διαδικασία[semigr ]

3. επιμένει ότι ούτε η ισραηλινή ούτε η παλαιστινιακή πλευρά πρέπει να ενδίδουν στους εκβιασμούς των τρομοκρατών, και ότι θα ήταν ανεύθυνο να δοθεί η δυνατότητα στις τρομοκρατικές ενέργειες να διακόψουν την ειρηνευτική διαδικασία[semigr ]

4. καταγγέλλει όλους εκείνους που υποστηρίζουν και προστατεύουν τους τρομοκράτες[semigr ]

5. καλεί τις παλαιστινιακές αρχές να τιμωρήσουν με μεγάλη αυστηρότητα τους υποκινητές των κομμάντος αυτοκτονίας και τους άλλους υπεύθυνους τρομοκρατικών ενεργειών[semigr ]

6. εκφράζει τη λύπη του για το γεγονός ότι αυτές οι τρομοκρατικές ενέργειες οδήγησαν σε κλείσιμο των συνόρων, πράγμα που αποτελεί πλήγμα για τους Παλαιστινίους των Κατεχομένων Εδαφών[semigr ]

7. καλεί την διεθνή κοινότητα και ιδιαίτερα την Ένωση και τα κράτη μέλη της να ασκήσουν πίεση στα κράτη που χρηματοδοτούν τις ομάδες τρομοκρατών και/ή προσφέρουν φιλοξενία στους αρχηγούς των ομάδων αυτών[semigr ]

8. υπογραμμίζει την επείγουσα ανάγκη να δημιουργηθούν οι προϋποθέσεις που θα επιτρέψουν να εφαρμοστεί η Δήλωση Αρχών στο ακέραιο, και συγκεκριμένα όσον αφορά την αναδίπλωση των ισραηλινών δυνάμεων και τη διοργάνωση εκλογών στα παλαιστινιακά εδάφη, οι οποίες έχουν αναβληθεί από τον Ιούνιο του 1994[semigr ]

9. απευθύνει έκκληση στην Ευρωπαϊκή Ένωση να χρησιμοποιήσει όλη την πολιτική και οικονομική της επιρροή ώστε να οδηγήσει τα ενδιαφερόμενα μέρη στην τήρηση των υποχρεώσεών τους, προκειμένου να μη χάσουν την ευκαιρία και να αποκατασταθεί πραγματική ειρήνη μεταξύ του παλαιστινιακού και ισραηλινού λαού[semigr ]

10. ζητεί από την Ευρωπαϊκή Ένωση να πάρει όλα τα κατάλληλα πολιτικά και οικονομικά μέτρα προκειμένου να προωθήσει την τρέχουσα ειρηνευτική διεργασία και να συμβάλει στην ύφεση:

α. βραχυπρόθεσμα, επείγει να λυθεί το πρόβλημα με τις τελωνειακές υπηρεσίες του Ισραήλ προκειμένου να αρθούν τα εμπόδια που συμβάλλουν στο να καθηλώνονται στο Ισραήλ τα προϊόντα που στέλνει η Ένωση προς τα Κατεχόμενα Εδάφη,

β. να λάβει τα αναγκαία μέτρα προκειμένου να διευκολύνει τη διοχέτευση των οικονομικών ενισχύσεων και των επενδύσεων που έχει υποσχεθεί στις παλαιστινιακές αρχές,

γ. πιο μακροπρόθεσμα, πρέπει να καταρτισθούν σχέδια εταιρικών σχέσεων στα Κατεχόμενα Εδάφη ούτως ώστε να καταστούν από οικονομική και κοινωνική άποψη πιο ανεξάρτητα από το Ισραήλ,

δ. πρέπει να αρχίσουν χωρίς καθυστέρηση συνομιλίες με τις ισραηλινές αρχές και τις άλλες κυβερνήσεις της περιοχής ενόψει της ευρωμεσογειακής διάσκεψης της οποίας το χρονοδιάγραμμα, η ημερήσια διάταξη, οι διάφορες λεπτομέρειες και οι συμμετέχοντες πρέπει να συζητηθούν προηγουμένως με όλα τα ενδιαφερόμενα μέρη,

ε. η Ένωση θα μπορούσε να παίξει προωθητικό ρόλο στην εκπόνηση σχεδίων περιφερειακής και υπερεθνικής συνεργασίας σε όλους τους τομείς στους οποίους είναι απαραίτητη, δυνατή και επιθυμητή από τις αρχές της περιοχής[semigr ]

11. ζητεί από την Ένωση να συνεχίσει τις συνομιλίες με τη Συρία προκειμένου η χώρα αυτή να συμβάλει στην ειρηνευτική διεργασία και παροτρύνει τις κυβερνήσεις του Ισραήλ και της Συρίας να προχωρήσουν στις διαπραγματεύσεις τους προκειμένου να επιτύχουν ειρήνευση και αποκατάσταση πλήρων και κανονικών σχέσεων μεταξύ των δύο χωρών[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση του Ισραήλ και τις παλαιστινιακές εθνικές αρχές, καθώς και στις κυβερνήσεις της Αιγύπτου, της Συρίας και της Ιορδανίας.